kardosdrur/scandi-wiki huggingface dataset:
Oliepumpe

En oliepumpe anvendes til at sikre, at olie kan komme rundt i en motor. Der bruges fortrinsvis en tandhjulspumpe. I en almindelig motor suger pumpen olien op fra motorens bundkar og trykker det ud til smørestederne.

Pumper
Fluidmekanik
Tribologi
Motordele
Olieudvinding
Olieskrabering

Olieskraberingen sidder under kompressionsringene på et stempel og begrænser den oliemængde, der kan komme op i forbrændingsrummet. Ringen skraber overskydende olie af cylindervæggen og leder den gennem huller i ringen og i stemplet tilbage til motorens bundkar.

Tribologi
Motorteknologi
Fuerza Aérea Argentina

Fuerza Aérea Argentina (Det Argentinske Luftvåben, FAA). I 1945 blev den argentinske hærs Servicio Aéronautico del Ejército omdannet til et selvstændigt luftvåben.FAA deltog i falklandskrigen i 1982 og var skyld i store tab blandt den britiske flåde. Da den argentinske flåde stort set havde givet op og den argentinske hær var i defensiven, udførte de argentinske piloter dumdristige og nyttesløse angreb i den sidste halvdel af falklandskrigen.
Da FAA var nedslidt (36 dræbte piloter og 48 ud af 95 kampfly gået tabt) overgav den argentinske garnison på øerne sig.

FAA havde købt 39 brugte A-4 Skyhawk-fly fra vietnamkrigen, 19 blev skudt ned under falklandskrigen. De sænkede HMS Coventry (destroyer), HMS Antelope (fregat), Sir Galahad (landgangsskib) og Foxtrot four (landgangsfartøj). Derudover beskadigede de HMS Glasgow (destroyer) og landgangsskibene Sir Bedivere og Sir Lancelot.
FAA havde også 24 IAI Dagger jagerbombere (israelske piratkopier af det franske Mirage V) hvoraf 11 blev skudt ned under falklandskrigen. De beskadigede HMS Antrim (destroyer) og HMS Plymouth (fregat).
Begge flytyper angreb med 250 lbs jernbomber og 20 mm maskinkanoner, og krævede dagslys for at operere.

Kilder 

 Hastings, Max: The Battle for the Falklands (1983) Michael Joseph Ltd  
 Argentine Airpower in the Falklands War

Eksterne henvisninger 

 Argentinske luftvåbens officielle hjemmeside  

Argentina
Militær
Luftvåben
Armada de la República Argentina

Armada de la República Argentina (bogstaveligt den Argentinske Republiks Flåde, forkortes ARA) er den argentinske flåde. Forkortelsen indgår også som forstavelse i argentinske flådefartøjers navne; eksempelvis ARA General Belgrano.

ARA har til stadighed isbrydere udstationeret ved Antarktis.

Organisation 
 COmando de la Flota de Mar, COFM — overfladefartøjer.
 COmando de Fuerza de Submarinos, COFS — ubåde.
 COmando de Aviación Naval, COAN — flyvetjeneste.
 Infantería de Marina de la Armada de la República Argentina, IMARA — marineinfanteri.

Den beskidte krig 

Lederen af ESMA (Escuela de Mecánica de la Armada) i Buenos Aires; Admiral Edgardo Otero, omdannede skolen til en central for henrettelse og tortur af over 5.000 modstandere af juntaen fra 1976-1983. L-188 Electra fra COAN nedkastede levende og døde systemkritikere langt ude i Sydatlanten.

Eksterne kilder 
 Official website 
 Unofficial website  
 Organization and equipment 
 World Navies 

Argentina
Militær
Flåder
Skovlunde Kirke

Skovlunde kirke blev indviet pinsedag 1972. Kirken blev tegnet af arkitekten M.A.A Aage Porsbo.

Eksterne kilder og henvisninger 
 Skovlunde Kirke hos Skovlundekirke.dk
 Skovlunde Kirke hos KortTilKirken.dk

Kirker i Ballerup Kommune
Kirker i Helsingør Stift
Kirker i Københavns Amt
Kirke
Halling Kirke (Odder Kommune)

Halling Kirke er sognekirke i Halling Sogn, Hads Herred. Den har været gennem så mange ombygninger at den er svær at tidsfæste, men det menes at det ældste er fra sidste halvdel af 1200-tallet.

Eksterne kilder og henvisninger 
 Halling Kirke hos KortTilKirken.dk
 Halling Kirke hos danmarkskirker.natmus.dk'' (Danmarks Kirker, Nationalmuseet)

Kirker i Odder Kommune
Kirker i Århus Stift
Kirker i Århus Amt
Randlev Kirke

Randlev Kirke ligger i landsbyen Over Randlev, Hads Herred, et par kilometer sydøst for Odder.

Den er en lille romansk kvadrestenskirke, med våbenhus. Begge de oprindelige portaler er bevarede i kirken, hvis kor og skib er fra omkring 1125. Senere i 1891 blev der tilføjet et våbenhus, og et lille  rytterspir. 

Den oprindelige korbue, med en relieffrise, hvorpå bl.a. Adam og  Eva samt Kristusbilleder ses, er speciel.

På fløjaltertavlen fra omkring 1500 vises nederst Kristus mellem de fem kloge og de fem ukloge jomfruer. I midtfeltet står Madonna med barnet på måneseglet svævende over helgeninderne Katarina og Barbara, der hver især træder på deres tyranner; Kejser Maxentius med hjulet og Barbaras far med tårnet i baggrunden, hvor hun blev indespærret. I fløjene ses de 12 apostle.

Umiddelbart nord for kirken findes Randlev Præstegård.

Eksterne kilder og henvisninger 
 Randlev Kirke hos KortTilKirken.dk
 Randlev Kirke hos danmarkskirker.natmus.dk (Danmarks Kirker, Nationalmuseet)

Kirker i Odder Kommune
Kirker i Århus Stift
Kirker i Århus Amt
Dieselelektrisk

Dieselelektrisk, henviser til en metode og system, til produktion af elektricitet, hvor et aggregat bestående/ sammenbygget af en dieselmotor, en kobling og en generator, som er placeret på et fundament.

Anvendelsesområder for aggregater af denne art 
 Mindre elektricitetsværker hvor den producerede elektricitet videresendes til relevante forbrugere.
 Nødgeneratoranlæg på sygehuse og andre for samfundet vigtige virksomheder, som skal fungere trods nedbrud på elnettet.
 Elektriske lokomotiver hvor produceret elektricitet anvendes i elektromotorer, som driver hjulsættene.
 Dieselelektriske skibe hvor produceret elektricitet anvendes i elektromotorer, som driver fartøjets propeller.
 Hjælpe- og nødaggregater på skibe til elforsyning på fartøjet.

Motorer
Randlev Præstegård

Randlev Præstegård ligger i Over Randlev (Odder Kommune, Århus Amt) ved Randlev Kirke. Den nuværende bygning fra 1749 er fredet.

Præstegården består af et stuehus mod nord, en tidlignere vinkelbygget avlsbygning mod vest og et mindre hus mod øst.  Avlsgården bestod oprindeligt også af en lang østlænge og en sydlænge. I 1920erne blev sydlængen og største dele af den østlige længe revet ned. Kun en del af østlængens nordlige del blev bevaret og ombygget til den mindre bolig.

De tre bygninger er opført i én etage af sorttjæret bindingsværk med hvidkalkede tavle.

Den store præstegårdshave med frugttræer samler alle bygningerne. Hertil kommer pigstenskanterne omkring den vestlige længe og muren af marksten ind til kirkegården.

Steen Steensen Blichers far Niels Blicher (1748-1839) var præst ved Randlev Kirke fra 1796 til 1823. I dennne periode var gården hans ungdomshjem og de boede sammen på Randlev Præstegård fra 1811 til 1819, hvor Steen Steensen Blicher var præstegårdsforpagter.

Den 23 april 1749 brændte præstegården på grund af en mordbrand. Steen Steensen Blicher benyttede den dramatiske begivenhed i sin novelle “En jydsk Mordbrandhistorie” fra 1842.

Eksterne henvisninger og kilder 
 Randlev Præstegård
 Mordbranden i præstegården 

Fredede bygninger, konstruktioner og anlæg i Odder Kommune
Fredede præste- og bispegårde i Danmark

1748 i Øster Starup, død 10. marts 1839
William Rowan Hamilton

Sir William Rowan Hamilton (født 4. august 1805, død 2. september 1865) var en irsk matematiker, fysiker og astronom, der bidrog med betydningsfulde resultater til udviklingen af optik, dynamik og algebra. Hans opdagelse af kvaternionerne er muligvis hans mest berømte bidrag.
Inden for fysik står han bag Hamiltonformalismen, som kan bruges til at analysere ethvert fysisk system.

Se også 
 Hamiltons princip

Astronomer fra Irland
Fysikere fra Irland
Matematikere fra Irland
Personer fra Dublin
Modtagere af Royal Medal
Irere i 1800-tallet
Leslie Cheung

Leslie Cheung Kwok-wing (født 12. september 1956 i Kowloon, Hongkong, død 1. april 2003 ved selvmord på Mandarin Oriental Hotel i Hongkong)(traditionel kinesisk: 張國榮 simplificeret kinesisk: 张国荣 Pinyin: Zhāng Guóróng, Wades-Giles: Chang Kuo-jung) var en skuespiller og musiker fra Hongkong.

I Danmark er han nok bedst kendt fra den kinesiske film fra 1992 Farvel min konkubine (engelsk: Farewell My Concubine), der er et historisk drama, hvor han spiller hovedrollen som en person der bliver operaskuespiller i Peking-operaen. Det er den første kinesiske film der har vundet Den Gyldne Palme. Gong Li har en mindre rolle i filmen.

Død 
Cheung begik selvmord den 1. april 2003. Han sprang fra 24. etage af Mandarin Oriental Hotel, der ligger midt på Hongkongøen. Han efterlod et afskedsbrev, hvori der stod, at han led af depression. Han blev 46 år gammel.

Eksterne henvisninger 

 

Skuespillere fra Kina
Musikere fra Kina
Personer der har begået selvmord
Frotteurisme

Inden for psykiatri er den kliniske term frotteurisme en seksuel perversion hvor personen opnår seksuel tilfredsstillelse ved at gnubbe sig op ad intetanende fremmede i det offentlige rum.

Eksterne henvisninger 
 http://www.minddisorders.com/Flu-Inv/Frotteurism.html  

Parafili

sv:Parafili#Exempel på parafilier
Bastard Operator From Hell

Bastard Operator From Hell eller BOFH er en fiktiv systemadministrator, opfundet af forfatteren Simon Travaglia, og oprindelig udgivet på usenet i 1992. Historierne er siden blevet genoptrykt i diverse computermagasiner og bøger.

BOFH, som i de første historier huserer på et universitet, hvor der bruger UNIX. Han er grundigt træt af brugerne, der konstant ringer til helldesk. Forfatteren Simon Travaglia begyndte at skrive historierne, da han kedede sig som systemadministrator.

I de senere historier arbejder BOFH i et stort anonymt firma. Da de fleste personer beskrives med titler som 'boss' eller 'CEO' er det ikke til at vide, hvad firmaet laver. En undtagelse er BOFH, som i nogle tilfælde præsenterer sig som Simon. I disse historier går BOFHs ugerninger mest ud over de overordnede, men også marketingafdelingen og økonomiafdelingen må holde for.

Nogle systemadministratorer omtaler sig selv som BOFH, men det er de færreste, der slipper af sted med at lave noget, der bare ligner det, BOFH gør mod de stakkels brugere.

Eksterne henvisninger 
 BOFH historierne

Fiktive skurke
Gong Li

Gong Li er et kinesisk navn; efternavnet/familienavnet er Gong.

Gong Li (født 31. december 1965) er en kinesisk skuespiller. Ud over sine optrædener i film er hun kendt for sit meget bemærkelsesværdige udseende, hvilket blev refereret til gentagne gange i filmen Kejseren og attentatmanden. Hun figurerer i People-magasinets artikel om "de 50 smukkeste mennesker" og er ambassadør for L'Oréal kosmetik.

Hun spiller hovedrollen i Under den røde lygte (engelsk: Raise the Red Lantern). Hun medvirker blandt andet i Shanghai Triaden (engelsk: Shanghai Triad), Mit liv som Geisha og i filmatiseringen af tv-serien Miami-patruljen, Miami Vice i 2006.

Eksterne henvisninger 

 '

Skuespillere fra Kina
Guan Yu

Guan Yu (關羽) (født 160, død 219) var general under krigsherren Liu Bei under det sene Østlige Han-dynasti og de Tre Kongedømmer i det antikke Kina. Han spillede en vigtig rolle i borgerkrigen, der førte til Han-dynastiets kollaps og etableringen af Shu-Han-kongedømmet (et af de Tre Kongedømmer), i hvilket Liu Bei blev den første kejser.

Eksterne henvisninger 

Personer i Kinas historie
Militærfolk
Huikinesere

Huikinesere er en etnisk befolkningsgruppe i Folkerepublikken Kina, der blandt andet skiller sig ud i kraft af deres tro på Islam. De er en af de 56 nationaliteter, der er officielt anerkendt af Folkerepublikken Kinas regering. Kulturelt og udseendemæssigt (genetisk etnicitet) har Huikineserne mange ligheder med Hankineserne, men adskiller sig primært i kraft af deres religion.

Folkeslag i Kina
Islam
Universiteit Leiden

Universiteit Leiden, beliggende i Leiden, er oprettet den 8. februar 1575 og dermed Nederlandenes ældste universitet.

Universitetet har ni fakulteter: Arkæologi, jura, matematik og naturvidenskab, medicin, filosofi, samfundsfag, teologi, kunst samt litteratur og sprog. I vintersemesteret 2015/2015 havde universitetet 25800 studenter. Universitetet har ca. 5500 ansatte.

Ansatte 
 Melly Oitzl

Kendte personer, der har gået på Universiteit Leiden 

 Bernhard Siegfried Albinus
 Herman Boerhaave
 Frits Bolkestein
 Jesper Rasmussen Brochmand
 Thomas Browne
 Edsger Dijkstra
 Charles de l'Ecluse
 Paul Ehrenfest
 Albert Einstein
 Willem Einthoven
 Ayaan Hirsi Ali
 Jaap de Hoop Scheffer
 Johan Huizinga
 Christiaan Huygens
 Heike Kamerlingh Onnes
 Dronning Beatrix af Nederlandene
 Dronning Juliana af Nederlandene
 Kong Willem-Alexander af Nederlandene
 Willem Levelt
 Justus Lipsius
 Hendrik Lorentz
 Constantin Marselis
 Vilhelm Marselis
 Johannes Meursius
 Jan Hendrik Oort
 Johannes Pontanus
 Peder Hansen Resen
 Rembrandt van Rijn
 Frederik Rostgaard
 Willem de Sitter
 Willebrord van Roijen Snell (Snellius)
 Niels Stensen
 Stephen Hansen Stephanius
 Hans Svane
 Johan Rudolf Thorbecke
 Jan Tinbergen
 Christen Worm
 Willum Worm
 Pieter Zeeman

Bibliografi 
 Willem Otterspeer: The Bastion of Liberty: Leiden University Today and Yesterday. Leiden University Press, Leiden 2008, 
 Willem Otterspeer: Good, gratifying and renowned. A concise history of Leiden University. Transl. by John R.J. Eyck. Leiden, 2015. 
 Th.H. Lunsingh Scheurleer and G.H.M. Posthumus Meyjes (eds), Leiden University in the Seventeenth Century. An Exchange of Learning (Leiden, 1975),

Ekstern henvisning 

 Universiteit Leiden

 
Etableret i 1575
Silkevejen (film)

Silkevejen er en dansk film fra 2004.
Manuskript og instruktion Jytte Rex.
Blandt de medvirkende kan nævnes:

Ellen Hillingsø
Jens Jørn Spottag
Niels Barfoed
Bodil Jørgensen
Bodil Lassen
Louise Mieritz

Eksterne henvisninger 
 

Danske film fra 2004
Film instrueret af Jytte Rex
Bag det stille ydre

Bag det stille ydre er en dansk film fra 2005, instrueret af Martin Schmidt og med manuskript af Dennis Jürgensen.

Medvirkende 
Blandt de medvirkende kan nævnes:

Jacob Cedergren
Dejan Cukic
Andrea Vagn Jensen
Lykke Sand Michelsen
Laura Christensen
Zlatko Buric
Thure Lindhardt
Jens Okking
Daniel Faber Therms
Christina Faber Therms
Morten Suurballe

Referencer

Eksterne henvisninger 
 

Danske film fra 2005
Gyserfilm fra Danmark
Dansksprogede film
Kinamand

Kinamand er en dansk film fra 2005, instrueret af Henrik Ruben Genz efter manuskript af Kim Fupz Aakeson.

Medvirkende 
 Bjarne Henriksen
 Vivian Wu
 Paw Henriksen
 Charlotte Fich
 Jeppe Kaas
 Lin Kun Wu
 Chapper

Eksterne henvisninger 
 
 Trailer

Danske film fra 2005
Komediefilm fra Danmark
Film instrueret af Henrik Ruben Genz
Film fra Danmark (administrationskategori)
Dansksprogede film
Kollegium

Et kollegium (i flertal kollegier) er en bebyggelse, hvor studerende bor sædvanligvis i små enkeltværelser, og hvor ca. 10-20 studerende deler et køkken (og i ældre kollegier også bad). I nogle tilfælde har den enkelte studerende eget køkken. Alt efter størrelse har et kollegium et eller flere køkkener.

Kollegieværelser er oftest billigere end andre lejede værelser, men kan kun bebos af studerende, og de fleste kollegier kræver, at de studerende er studieaktive for at kunne blive boende.

En beboer på et kollegium kaldes traditionelt en alumne. Betegnelsen kollegianer er ved at vinde frem. I gammel tid stavedes kollegium collegium. Det bruges stadig, og de helt gamle kollegiers navne er oprindeligt på latin. Regensens navn er fx Collegium Domus Regiæ.

En forstander på et kollegium kaldes ofte en efor, men kan på nogle kollegier hedde noget andet. Fx provst som på Regensen.

Et kollegium er mere end blot en boligform, og der er et stærkere fællesskab og sammenhold blandt alumner, end der i en andels- eller ejerforening.

Mange kollegier optager kun alumner efter bestemte kriterier: studerende ved Københavns Universitet, børn af frihedskæmpere, bestemte studieretninger, fødselssogne og familierelation til grundlæggeren.

Blandt kendte kollegier i København er Kampsax Kollegiet, Regensen, Tietgenkollegiet, 4. Maj Kollegiet, Egmont H. Petersens Kollegium og Rigshospitalets kollegium. I Århus kan Kollegierne i Universitetsparken i Aarhus, Skjoldhøjkollegiet, Børglumkollegiet, Grundtvigs Hus Kollegiet og Vilh. Kiers Kollegium nævnes.

Kilder 
 Ugens Aarhushistorie - 3.000 kollegieværelser på 11 år, Aarhus Stadsarkiv .
 Ugens Aarhushistorie - Kollegiernes korte storhedstid, Aarhus Stadsarkiv.

Eksterne henvisninger 

 Boliger.dk's oversigt over kollegier

Noter
Hergest Ridge

Hergest Ridge er et instrumentalalbum af musikeren Mike Oldfield, der blev udgivet i 1974 på Virgin Records (CDV 2013).

Spor 
"Hergest Ridge Part 1" (21:40)
"Hergest Ridge Part 2" (18:51)

Album fra 1974
Mike Oldfield-album
Rockalbum fra Storbritannien
Onside Sport

I længere tid havde Faxe Kondi nærmest monopol på markedet for sportssodavand i Danmark. I 2004 indgik the Coca-Cola Company en aftale med TV3 om at udgive sportssodavanden Onside Sport. Dette skete antagelig i et forsøg på at bryde Faxe Kondis monopolignende status.

Sodavanden er opkaldt efter TV3's fodboldprogram Onside.

Onside Sport nåede gennem en reklamefilm med fodboldspilleren Jon Dahl Tomasson en kultlignende status og formåede tilsyneladende herigennem at bide sig fast på det danske sodavandsmarked.

Sodavand
Græsted Kirke

Græsted kirke er en romansk kirke med gotiske tilbygninger og ligger i Græsted, en af hovedbyerne i Gribskov Kommune.

Eksterne kilder og henvisninger 

 Græsted Kirke hos KortTilKirken.dk
 Græsted Kirke hos danmarkskirker.natmus.dk (Danmarks Kirker, Nationalmuseet)

Kirker i Gribskov Kommune
Kirker i Helsingør Stift
Kirker i Frederiksborg Amt
Kirke
El Greco

Domenikos Theotokopoulos (El Greco Δομήνικος Θεοτοκόπουλος, født i landsbyen Fodele ved Iraklio på Kreta 1541, død 7. april 1614 i Toledo) var en græsk maler. Han signerede sine værker Δομήνικος Θεοτοκόπουλος for at understrege sin græske oprindelse. El Greco havde primært sit virke i Toledo i Spanien og regnes som en af de betydeligste kunstnerne i overgangen mellem europæisk renæssance og barok. Hans særprægede malestil har påvirket kunstnere helt frem til 1900-tallets ekspressionisme og kunstnere som Picasso og Jackson Pollock.

På Sankt Katherine klostret blev han oplært i den byzantinske tradition inden for ikonmaleri. Allerede som 25-årig blev han anset for en mester. Han forlod Kreta for at søge lykken. Første stop var Venedig, som Kreta hørte under. Han blev i Venedig i ca. fire år og studerede højrenæssancens mestre som Tintoretto og Jacopo Bassano. Næste stop var Rom, men da han ikke følte at mulighederne passede til hans talent, fortsatte han til Spanien.

I Madrid arbejdede han med udsmykning af Escorial Paladset for Filip 2. Da hans ideer ikke blev tilstrækkelig værdsat af kongen, fortsatte han til Toledo, som var det religiøse og åndelige center i Spanien. Her blomstrede hans talent, og han boede og arbejdede her til sin død i 1614. Toledo gav ham de rolige og idylliske omgivelser, som han havde brug for. I begyndelsen udtrykte han sin hjemlængsel ved valg af mørke farver, men gradvis blev hans farvevalg dristigere og varmere. Hans kunst må karakteriseres som "manieristisk", mens hans senere værker har ekspressionistiske træk. Han malede mere end 500 værker. Det eneste værk af El Greco på Kreta er i det historiske museum i Heraklion.

Galleri

Se også 
 Stilperiode

Eksterne henvisninger 

 El Greco 

Personer fra Grækenland
Personer fra Spanien
Malere fra Spanien
Medlemmer af Sankt Lukasgildet
Medlemmer af Accademia di San Luca
The Black Eyed Peas

The Black Eyed Peas er en amerikansk hiphop/R&B-gruppe bestående af will.i.am, apl.de.ap, og Taboo og senere sangeren Fergie.

Gruppen udgav sit første album i 1998, Behind The Front, der ikke blev den store succes kommercielt. Det internationale gennembrud kom i 2003 med albummet Elephunk og nummeret "Where Is The Love?", som blev indspillet sammen med Justin Timberlake. Efterfølgende fik albummet flere hit-singler, bl.a. "Shut Up" og "Let's Get It Started". Albummet var det første, hvor Fergie (Stacy Ferguson) medvirkede.

I 2005 var gruppen tilbage med albummet Monkey Business, og nu var det Fergie, der var i centrum. Dette album blev også et stort hit og solgte over 8 millioner eksemplarer i hele verden og indeholdt hitsinglerne "Don't Phunk With My Heart", "My Humps" og "Pump It", der alle opnåede #1 på den danske hitliste.

Gruppen har ofte været på turné sammen med hiphopgruppen Flipsyde.

I 2010 satte gruppen verdensrekord, idet sangen "I Gotta Feeling" fra albummet The E.N.D. passerede 6 millioner lovlige downloads.

Under et interview med NRJ i juli 2012, hvor will.i.am talte om sit soloalbum, bekræftede han også at The Black Eyed Peas ville påbegynde indspilninger til deres syvende soloalbum i 2013.

Diskografi

Album 
 Behind The Front (1998)
 Bridging The Gap (2000)
 Elephunk (2003)
 Monkey Business (2005)
 The E.N.D (The Energy Never Dies) (2009)
 The Beginning (2010)
 Masters of the Sun Vol. 1 (2018)

Singler 
 1998 "Joints & Jam"
 1999 "Karma"
 2000 "Weekends" (feat. Esthero)
 2001 "Request + Line" (feat. Macy Gray)
 2003 "Where Is the Love?"
 2003 "Shut Up"
 2004 "Hey Mama"
 2004 "Let's Get It Started"
 2005 "Don't Phunk with My Heart"
 2005 "Don't Lie"
 2005 "My Humps"
 2006 "Pump It"
 2009 "Boom Boom Pow"
 2009 "I Gotta Feeling"
 2009 "Meet Me Halfway"
 2009 "Imma Be"
 2010 "Rock That Body"
 2010 "Missing You"
 2010 "The Time (Dirty Bit)"
 2011 "Just Can't Get Enough"
 2011 "Don't Stop the Party"

Referencer

Eksterne henvisninger
ARA

Forkortelsen ARA har flere betydninger:
 Academic Research Alliance – en international organisation oprettet for at fremme studerendes interesse i videnskabelige aktiviteter.
 Absolut Risikoaversion – (engelsk: Absolute Risk Aversion), begreb anvendt inden for økonomi og nytteteori
 Agricultural Relief Act – et hjælpeprogram under New Deal i USA
 Amateur Rowing Association – sammenslutning for roere i UK
 Roklubben ARA – Arbejdernes Roklub Aarhus.
 ARA (skibsfart) – bruges indenfor skibsfarten for byerne Amsterdam, Rotterdam og Antwerpen.
 Ant-based Routing Algorithm for Mobile Ad-Hoc Networks – trådløst network, router protokol.
 Anti-Racist Action – netværk for anti-racister.
 AppleTalk Remote Access – EDB, Apple kommunikationsprotokol.
 Armada de la República Argentina – ARA, den argentinske flåde.
 Arabisk (sprog) – ISO 639-2 sprogkode

Se også
 Ara – en papegøjeslægt.
 Ara (by) – Ara, by i Indien.
Kreditnota

En kreditnota kan udstedes som led i afvikling af en handel. Ved levering af varen udsteder sælger en faktura. Kreditnotaen kan herefter udskrives af flere årsager f.eks.:
 Varen leveres tilbage
 Det fakturerede stykantal er større end det leverede
 Den fakturerede stykpris er højere end aftalt
 Der er fejl ved det leverede, som berettiger til prisnedslag
Køber skal herefter betale forskellen mellem fakturabeløbet og kreditnotaen til sælger. Har køber allerede betalt fakturaen medfører kreditnotaens udstedelse at køber opnår et tilgodehavende hos sælger.

Betegnelsen kreditnota udspringer af at notaens udvisende krediteres købers konto hos sælger

Udformning 
 Såvel det krediterede antal, priser som kreditnotaens totalbeløb angives som positive tal.
 Det ligger i dokumentets navn "Kreditnota", at kreditnotaens indhold modsvarer en fakturering.

Erhvervsøkonomi
Brfxxccxxmnpcccclllmmnprxvclmnckssqlbb11116

Brfxxccxxmnpcccclllmmnprxvclmnckssqlbb11116 (udtalt Albin) var det navn som forældrene til en dreng, født i 1991, angav til de svenske myndigheder, da de i maj 1996 skulle registrere barnets navn. 

Forældrene havde bestemt sig for ikke at give drengen noget navn i protest mod den svenske navnelov og gav ham først et navn, da de ved länsrätten i Halland idømtes 5000 svenske kroner i bøde for ikke at have registreret noget navn inden drengens femårsdag. Det lange navn blev dog ikke godkendt af myndighederne. Heller ikke A, som forældrene senere anmeldte, blev godkendt.

Se også 
 Christophpher-sagen
 Llanfairpwllgwyngyllgogerychwyrndrobwllllantysiliogogogoch
 Taumatawhakatangihangakoauauotamateapokaiwhenuakitanatahu

Kilder 
 Baby named Metallica rocks Sweden
 No laughs for Swedes' name game 

Drengenavne
Retsvidenskab
Personer fra Sverige